A BIZOTTSÁG 1575/2004/EK RENDELETE
(2004. szeptember 8.)
a belgiumi, az egyesült királysági, franciaországi, a hollandiai, az írországi, a németországi és a portugáliai marhahúspiacra vonatkozó rendkívüli támogatási intézkedésekről szóló 717/96/EK, 1484/96/EK, 1508/96/EK, 164/97/EK, 299/97/EK és 1112/97/EK rendeletek hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 39. cikkére,
mivel:
(1)
A Belgiumban, az Egyesült Királyságban, Franciaországban, Hollandiában, Írországban, Németországban és Portugáliában rendkívüli támogatási intézkedéseket elfogadó 717/96/EK (2), 1484/96/EK (3), 1508/96/EK (4), 164/97/EK (5), 299/97/EK (6) és 1112/97/EK (7) tanácsi rendeletek arra hatalmazzák fel az érintett tagállamokat, hogy a szarvasmarhák szivacsos agyvelőgyulladása (BSE) megszüntetésével kapcsolatos intézkedések részeként kártérítést fizessenek az illetékes hatóságok rendeletére levágott szarvasmarhákért.
(2)
Mivel többé nem állnak fenn az ezen intézkedések elfogadásához vezető feltételek, szükségessé válik a 717/96/EK, az 1484/96/EK, az 1508/96/EK, a 164/97/EK, a 299/97/EK és az 1112/97/EK rendeletek hatályon kívül helyezése.
(3)
Az ebben a rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 717/96/EK, az 1484/96/EK, az 1508/96/EK, a 164/97/EK, a 299/97/EK és az 1112/97/EK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 8-án.